CELEX: E2008C0300
Language: fi
Date: 2008-05-21 00:00:00
Title: EFTAn valvontaviranomaisen päätös N:o 300/08/KOL, tehty 21 päivänä toukokuuta 2008 , Norjan esittämän lintuinfluenssaa koskevan valmiussuunnitelman hyväksymisestä

25.9.2008   
            
            
               FI
            
            
               Euroopan unionin virallinen lehti
            
            
               L 257/18
            
         EFTAn VALVONTAVIRANOMAISEN PÄÄTÖS
   
   N:o 300/08/KOL,
   tehty 21 päivänä toukokuuta 2008,
   Norjan esittämän lintuinfluenssaa koskevan valmiussuunnitelman hyväksymisestä
   EFTAn VALVONTAVIRANOMAINEN, joka
   OTTAA HUOMIOON Euroopan talousalueesta tehdyn sopimuksen (jäljempänä ’ETA-sopimus’) ja erityisesti sen 109 artiklan ja pöytäkirjan 1,
   OTTAA HUOMIOON EFTA-valtioiden sopimuksen valvontaviranomaisen ja tuomioistuimen perustamisesta ja erityisesti sen 5 artiklan 2 kohdan d alakohdan ja pöytäkirjan 1,
   OTTAA HUOMIOON ETA-sopimuksen liitteessä I olevan I luvun 3.1.5a kohdassa tarkoitetun asiakirjan
   
      neuvoston direktiivi 2005/94/EY, annettu 20 päivänä joulukuuta 2005, yhteisön toimenpiteistä lintuinfluenssan torjumiseksi ja direktiivin 92/40/ETY kumoamisesta,
   
   KATSOO, että Norja on neuvoston direktiivin 2005/94/EY 62 artiklan 1 kohdan mukaisesti laatinut valmiussuunnitelman, jossa eritellään kansalliset toimenpiteet, jotka on toteutettava lintuinfluenssan puhkeamisen yhteydessä,
   KATSOO, että Norja toimitti 29 päivänä lokakuuta 2007 neuvoston direktiivin 2005/94/EY 62 artiklan 1 kohdan mukaisesti EFTAn valvontaviranomaiselle (jäljempänä ’valvontaviranomainen’) lintuinfluenssaa koskevan valmiussuunnitelmansa hyväksyntää varten (tapahtuma n:o 449330),
   KATSOO, että englanninkielinen käännös Norjan lintuinfluenssaa koskevasta valmiussuunnitelmasta toimitettiin valvontaviranomaiselle 31 päivänä maaliskuuta 2008 (tapahtuma n:o 471610),
   KATSOO, että valvontaviranomainen on tarkastellut läheisessä yhteistyössä Euroopan yhteisöjen komission kanssa Norjan lintuinfluenssaa koskevaa valmiussuunnitelmaa,
   KATSOO, että tarkastelu on osoittanut, että Norjan toimittama valmiussuunnitelma täyttää neuvoston direktiivin 2005/94/EY liitteessä X vahvistetut vaatimukset kansalliselle lintuinfluenssaa koskevalle valmiussuunnitelmalle ja on sen vuoksi hyväksyttävissä,
   KATSOO, että valvontaviranomainen antoi päätöksellään 270/08/KOL asian valvontaviranomaista avustavan EFTAn eläinlääkintäkomitean käsiteltäväksi,
   KATSOO, että tässä päätöksessä säädetyt toimenpiteet ovat valvontaviranomaista avustavan EFTAn eläinlääkintäkomitean lausunnon mukaiset,
   ON TEHNYT TÄMÄN PÄÄTÖKSEN:
   
               1.
            
            
               Hyväksytään Norjan toimittama lintuinfluenssaa koskeva valmiussuunnitelma.
            
         
               2.
            
            
               Tämä päätös tulee voimaan 21 päivänä toukokuuta 2008.
            
         
               3.
            
            
               Tämä päätös on osoitettu Norjalle.
            
         
               4.
            
            
               Tämä päätös on todistusvoimainen englannin kielellä.
            
         
      Tehty Brysselissä 21 päivänä toukokuuta 2008.
      
         
            EFTAn valvontaviranomaisen puolesta
         
         Per SANDERUD
         
         
            Puheenjohtaja
         
         Kristján Andri STEFÁNSSON
         
         
            Kollegion jäsen